CELEX: 22008A1210(01)
Language: sk
Date: 2008-12-10 00:00:00
Title: Dohoda medzi Európskym spoločenstvom a Dánskym kráľovstvom o doručovaní súdnych alebo mimosúdnych písomností v občianskych alebo obchodných veciach

10.12.2008   
            
            
               SK
            
            
               Úradný vestník Európskej únie
            
            
               L 331/21
            
         Dohoda medzi Európskym spoločenstvom a Dánskym kráľovstvom o doručovaní súdnych alebo mimosúdnych písomností v občianskych alebo obchodných veciach
   Podľa článku 3 ods. 2 Dohody medzi Európskym spoločenstvom a Dánskym kráľovstvom o doručovaní súdnych a mimosúdnych písomností v občianskych alebo obchodných veciach (1), ktorá bola uzatvorená na základe rozhodnutia Rady 2006/326/ES (2) (ďalej len „dohoda“), pri každom prijatí zmien a doplnení nariadenia Rady (ES) č. 1348/2000 (3) oznámi Dánsko Komisii svoje rozhodnutie, či implementuje obsah takýchto zmien a doplnení.
   Nariadenie Európskeho parlamentu a Rady (ES) č. 1393/2007 (4) o doručovaní súdnych a mimosúdnych písomností v občianskych a obchodných veciach v členských štátoch (doručovanie písomností) a o zrušení nariadenia Rady (ES) č. 1348/2000 bolo prijaté 13. novembra 2007.
   V súlade s článkom 3 ods. 2 dohody Dánsko oznámilo Komisii listom z 20. novembra 2007 svoje rozhodnutie implementovať obsah nariadenia (ES) č. 1393/2007. Oznámením Dánska vznikajú v súlade s článkom 3 ods. 6 dohody Dánsku a Spoločenstvu vzájomné povinnosti. Nariadenie (ES) č. 1393/2007 teda predstavuje zmenu a doplnenie dohody a považuje sa za jej prílohu.
   V súlade s článkom 3 ods. 4 dohody nadobudnú nevyhnutné administratívne opatrenia účinnosť v deň nadobudnutia účinnosti nariadenia (ES) č. 1393/2007.
   
      (1)  Ú. v. EÚ L 300, 17.11.2005, s. 55.
   
      (2)  Ú. v. EÚ L 120, 5.5.2006, s. 23.
   
      (3)  Ú. v. ES L 160, 30.6.2000, s. 37.
   
      (4)  Ú. v. EÚ L 324, 10.12.2007, s. 79.